Jesaja 40:1-11 Baie mense op hierdie wêreld sien met hul eie oë amper nooit ´n herder nie. Vir baie mense het dit iets van die verlede geword. Wat is eintlik ´n herder? ´n Man wat vir ´n trop diere sorg. Hy wys vir die trop die pad en verdedig hulle as gevaar dreig.
Nogtans is sommige herders nie regtig met hulle hart herder nie. Hulle doen dit net om geld te verdien. Herder wees was hulle beroep maar as dit moeilik geword het, het hulle geloop. Hulle wil nie self in gevaar kom as die wilde diere aanval nie. Hulle wil nie hul tyd gee vir siek diere wat versorg moet word nie. Hulle bestee geen tyd aan diere wat verdwaal het nie. Hulle vind dat hulle reg op eie vrye tyd het. Daardie vryheid gaan dan bo die liefde vir die skaap in nood. Ons lees in Jesaja 40 dat die HERE regtig die goeie Herder is wat met hart en siel altyd vir die skape met liefde wil sorg. Hy doen dit ook vir die skaap wat so baie sorg en liefde nodig het. Hy stuur Christus as die goeie Herder vir Sy skape. Van die werk wat die Here Jesus kom doen het, lees ons in vers 11: “Hy sal sy kudde laat wei soos ´n herder; Hy sal die lammers in sy arms vergader en aan sy bors dra; die lammerooie sal hy saggies lei.`